ལྷག་བསམ་དང་སེམས་ཤུགས་མེད་པ་ཡིན་ན་ཤེས་ཡོན་ག་རེ་ཡོད་ནའང་མི་དེས་ཀོ་ཐག་གློད་ཉེན་ཡོད།ཕན་ཐོགས་ཡོང་རྒྱུ་ཁག་པོ་རེད།ང་རང་གི་ཉམས་མྱོང་གི་ཐོག་ནས་དཔེ་མཚོན་བཤད་པ་ཡིན་ན་དངོས་གནས་གལ་ཆེ་ཤོས་དེ་ལྷག་བསམ་དང༌སེམས་ཤུགས་རེད།ཧུར་ཐག་བྱེད་བསམ་པའི་སེམས་ཤུགས་ཡོད་ན་ཉམས་མྱོང་གསོག་གིན་གསོག་གིན་ལ་ཤེས་ཡོང་གི་རེད།ཁྱེད་རང་ཚོ་བོད་ཡིག་དགེ་རྒན་དང༌།དེ་བཞིན་འབྲེལ་ཡོད་ལས་བྱེད་པ་ཚང་མས་ང་ཚོའི་སྤྱི་དོན་བསྒྲུབ་བྱའི་དམིགས་ཡུལ་ངོས་ཟིན་པའི་ཐོག་ནས་ཧུར་ཐག་བྱེད་རྒྱུ་གལ་ཆེན་པོ་རེད།གང་ལྟར་ང་ཚོ་བོད་པའི་སློབ་གྲྭ་ཁག་དང་འབྲེལ་ཡོད་བོད་རིགས་ཚང་མས་དམིགས་བསལ་གྱི་འགན་ཁུར་ལེན་དགོས།